ເຈົ້າໜ້າທີ່ ຂະຫຍາຍ ບໍລິເວນຄົ້ນຫາ ຖ້ຽວບິນ MH370 ຂອງສາຍການບິນ ມາເລເຊຍ ທີ່ຫາຍສາບສູນ
ບັນດາ​ເຈົ້າໜ້າ​ທີ່​ຈາກ ຈີນ ອອສ​ເຕຣ​ເລຍ ​ແລະ ມາ​ເລ​ເຊຍ ກ່າວ​ວ່າ 61 ​ເປີ​ເຊັນ ຂອງ​ເນື້ອທີ່ 60,000 ຕາລາງ​ ກິ​ໂລ​ແມັດ ທີ່​ເປັນ​ເຂດ​ຊອກ​ຫາ​ດັ້ງ​ເດີມ ​ໄດ້​ຖືກ​ກວດຄົ້ນ​ແລ້ວ.
ບັນດາເຈົ້າໜ້າທີ່ ທີ່ເປັນຜູ້ນຳພາ ໃນການຊອກຄົ້ນຫາຂອງ ນາໆຊາດ ເຮືອບິນໂດຍສານມາເລເຊຍ ທີ່ຫາຍສາບສູນໄປນັ້ນ ກ່າວວ່າ ພວກເຂົາເຈົ້າ ແມ່ນພ້ອມແລ້ວ ທີ່ຈະເພີ້ມເຂດຊອກຫາ ໃນມະຫາສະມຸດອິນເດຍ ຂຶ້ນເປັນສອງເທົ່າ ຖ້າຫາກວ່າ ບໍ່ພົບ ເຫັນຫຍັງໃນບ່ອນຫັ້ນ ຢູ່ທີ່ກອງປະຊຸມຖະແຫລງຂ່າວ ວັນພະຫັດມື້ນີ້ ຢູ່ໃນນະຄອນ ຫລວງ Kuala Lumpur ບັນດາເຈົ້າໜ້າທີ່ ຈາກ ຈີນ ອອສເຕຣເລຍ ແລະ ມາເລເຊຍ ກ່າວວ່າ 61 ເປີເຊັນ ຂອງເນື້ອ ທີ່ 60,000 ຕາລາງກິໂລແມັດ ທີ່ເປັນເຂດຊອກຫາດັ້ງເດີມໄດ້ ຖືກກວດຂົ້ນແລ້ວ ແລະ ບໍ່ມີຮ່ອງຮອຍ ຂອງເຮືອບິນດັ່ງກ່າວເລີຍ ຖ້າບໍ່ພົບເຫັນຫຍັງ ພາຍໃນເດືອນພຶດສະພານີ້ ເຂດຊອກຫາກໍຈະຖືກຂະຫຍາຍອອກໄປ ຕື່ມອີກ  ອີງຕາມ ຮອງນາຍົກລັດຖະມົນຕີ ອອສເຕຣເລຍ ທ່ານ Warren Truss ຜູ້ທີ່ກ່າວຕື່ມວ່າ ການຊອກຄົ້ນຫາ ຕ້ອງໃຊ້ເວລາຈົນໝົດປີ ເພື່ອຈະສຳເລັດ ທ່ານ Truss ກ່າວວ່າ ການຊອກຫາ ແມ່ນເຕັມໄປດ້ວຍ   ແຕ່ໄດ້ເນັ້ນຢ້ຳວ່າ ຈະພະຍາຍາມ ຢ່າງສຸດຂີດບໍ່ອອມມື ເພື່ອຊອກຫາເຮືອບິນນັ້ນ ຄຳຖະແຫລງດັ່ງກ່າວ ໄດ້ເປັນສຽງ ສະທ້ອນອັນດຽວກັນກັບ ລັດຖະມົນຕີຂົນສົ່ງ ມາເລເຊຍ ທ່ານ Liow Tiong Lai ແລະ ລັດຖະມົນຕີຂົນສົ່ງ ຈີນ ທ່ານ Yang Chuantang ຖ້ຽວບິນ MH370 ຂອງສາຍການບິນມາເລເຊຍໄດ້ບັນທຸກຜູ້ໂດຍສານ ແລະ ລູກເຮືອ 239 ຄົນ ໃນເວລາທີ່ຫາຍໄປຈາກເລດາ ເມື່ອເດືອນມີນາ ລະຫວ່າງ ທີ່ບິນຈາກ Kuala Lupur ໄປຍັງ Beijing ເຖິງແມ່ນວ່າ ລະບົບສື່ສານຕ່າງໆປົກກະຕິຂອງເຮືອບິນດັ່ງກ່າວ ໄດ້ຖືກມອດໄປກໍຕາມ ສັນຍານດາວທຽມ ຈາກເຮືອບິນ ຊີ້ໃຫ້ເຫັນວ່າ ມັນໄດ້ຕົກຢູ່ບໍລິເວນຫ່າງໄກສອກລີກ ທາງພາກໃຕ້ຂອງມະຫາສະມຸດອິນເດຍ ປະມານ 1,800 ກິໂລແມັດ ທາງກ້ຳຕາເວັນຕົກຂອງ ອອສເຕຣເລຍ ລັດຖະມົນຕີຂົນສົ່ງມາເລເຊຍ ກ່າວວ່າ ບັນດາເຈົ້າໜ້າທີ່ ແມ່ນມີ  ວ່າ ພວກເຂົາເຈົ້າກຳລັງຊອກຫາຖືກບ່ອນແລ້ວ ນັບຕັ້ງແຕ່ອັນທີ່ເອີ້ນວ່າ ສຽງ  ທີ່ດັງ ອອກມາຈາກເຮືອບິນນັ້ນ ແມ່ນ ເຊື່ອກັນວ່າ ເປັນສຽງ